**РАЗДЕЛ VІI. ПРИЛОЖЕНИЯ И ОБРАЗЦИ. УКАЗАНИЯ ЗА ПОДГОТОВКА НА ОБРАЗЦИТЕ НА ДОКУМЕНТИ**

**1.** Опис на документите в опаковката по чл. 47, ал. 3 от ППЗОП – **Образец № 1;**

**2.** ЕЕДОП в електронен вид – **Образец № 2**

**3.** Техническо предложение – **Образец № 3**

 **4.** Предлагана цена– **Образец № 4**

**5.** Проект на Договор – **Приложение № 1**

**6.** Техническа спецификация – **Приложение № 2**

**Изменени с Решение от 06. 04. 2020 г. за одобряване на обявление за изменение или допълнителна информация за удължаване крайния срок за получаване на оферти, съгласно изискванията на ЗОП и ППЗОП.**

**УКАЗАНИЯ ЗА ПОДГОТОВКА НА ОБРАЗЦИТЕ НА ДОКУМЕНТИТЕ**

* Всички документи, съдържащи се в офертата, следва да бъдат на български език.
* Когато участникът в процедурата е чуждестранно физическо или юридическо лице или обединение на чуждестранни физически и/или юридически лица, документите, които се представят за участие следва да бъдат в превод на български език.
* Документи, за които не е указано изрично в каква форма се представят (извън тези, които могат да бъдат само в оригинал), се прилагат в оригинал или в заверено от участника копие "Вярно с оригинала". Когато за документ е определено, че може да се представя чрез “заверено от участника копие”, за такъв се счита документ, при който върху копието на документа се съдържа текстът “Вярно с оригинала” и има собственоръчен подпис на представляващия участника и положен печат (ако има такъв).
* **Представените образци в документацията за участие са задължителни за участниците. Ако офертата не е представена по приложените образци, възложителят може да отстрани участника от процедурата, поради несъответствие на офертата с изискванията на документацията за участие.**
* Документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя.
* Документите се представят в **запечатана непрозрачна опаковка**, върху която се посочват: наименованието на участника, включително участниците в обединението, когато е приложимо; адрес за кореспонденция, телефон и по възможност - факс и електронен адрес; наименованието на поръчката
* **Опаковката на участника задължително трябва да съдържа електронен носител – СД с всички документи от офертата. В непрозрачния плик „Предлагани ценови параметри“ също задължително се прилага отделно СД, съдържащо ценовото предложение /сканирано/ на участника**.

**Указания за попълването на приложенията / образците**

**1.** Опис на документите в опаковката по чл. 47, ал. 3 от ППЗОП – **Образец № 1**

*Попълва се и се представя от представляващия участника или от изрично упълномощено от него лице. В представения образец се попълват всички изискуеми данни, а там където е неприложимо се отбелязва „неприложимо“.*

**2.** ЕЕДОП в електронен вид – **Образец № 2**

*В еЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.*

*Допълнителни указания за попълване на Образец No2 – Единен европейски документ за обществени поръчки (ЕЕДОП) в електронен вид*

*1.1. Участникът удостоверява липсата на обстоятелствата* ***по чл.54 ал.1 т.1-7 от ЗОП и чл.55 ал.1 от ЗОП*** *с попълване на Част III: Основания за изключване на ЕЕДОП, в приложимите полета.*

*Когато изискванията по чл.54, ал. 1, т. 1, 2 и 7 и чл. 55, ал. 1, т. 5 от ЗОП се отнасят за повече от едно лице, всички лица подписват един и същ еЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл.54, ал. 1, т. 1, 2 и 7 и чл. 55, ал. 1, т. 5 от ЗОП се попълва в отделен еЕЕДОП за всяко лице или за някои от лицата.*

*В случаите по предходното изречение, когато се подава повече от един еЕЕДОП, обстоятелствата, свързани с критериите за подбор, се съдържат само в еЕЕДОП, подписан от лице, което може самостоятелно да представлява съответния стопански субект.*

*1.2.* ***Част ІІІ, раздел Г:*** *„ДРУГИ ОСНОВАНИЯ ЗА ИЗКЛЮЧВАНЕ, КОИТО МОЖЕ ДА БЪДАТ ПРЕДВИДЕНИ В НАЦИОНАЛНОТО ЗАКОНОДАТЕЛСТВО НА ВЪЗЛАГАЩИЯ ОРГАН ИЛИ ВЪЗЛОЖИТЕЛЯ НА ДЪРЖАВА ЧЛЕНКА― следва да бъде попълнена от участниците, тъй като възложителят е въвел специфични национални основания за изключване от участие в поръчката, посочени в документацията за обществената поръчка):*

*Съгласно редакцията на ЗОП актуална към ДВ. бр.30 от 3 Април 2018г. национални основания за отстраняване са:*

*- осъждания за престъпления по чл. 194 – 208, чл. 213а – 217, чл. 219 – 252 и чл. 254а – 255а и чл. 256 - 260 НК (чл. 54, ал. 1, т. 1 от ЗОП);*

*- нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда (чл. 54, ал. 1, т. 6 от ЗОП);*

*- нарушения по чл. 13, ал. 1 от Закона за трудовата миграция и трудовата мобилност в сила от 23.05.2018 г. (чл. 54, ал. 1, т. 6 от ЗОП);*

*- наличие на свързаност по смисъла на пар. 2, т. 44 от ДР на ЗОП между кандидати/ участници в конкретна процедура (чл. 107, т. 4 от ЗОП);*

*- наличие на обстоятелство по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;*

*- обстоятелства по чл. 69 от Закона за противодействие на корупцията и за отнемане на незаконно придобитото имущество.*

*1.3. Информацията по раздел „В: Информация относно използването на капацитета на други субекти“ част II, както и в Раздел В, т.10) на част IV е задължителна за попълване по отношение на подизпълнителите, които учстникът възнамерява да ползва!*

*1.4.Възложителят изисква попълването на Част IV: Критерии за подбор, раздели*

*А—Г в приложимите полета, съгласно посочените в обявлението, с което се оповестява*

*откриването на процедурата и в указанията за подготовка на офертите, критерии за подбор.*

*Когато участникът е обединение, което не е юридическо лице еЕЕДОП се представя от всеки участник-юридическо лице в обединението.*

*Когато е приложимо - еЕЕДОП се представя за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката****.***

*По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет. Когато кандидатът или участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. Третите лица трябва да отговарят на съответните критерии за подбор, за доказването на които кандидатът или участникът се позовава на техния капацитет и за тях да не са налице основанията за отстраняване от процедурата. Когато кандидатът или участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен еЕЕДОП, който съдържа информацията относно липсата на основанията за отстраняване и съответствие с критериите за подбор.*

**3.** Техническо предложение – **Образец № 3;**

**4.** Ценово предложение - **Образец № 4;**

*Попълва се и се представя от представляващия участника или от изрично упълномощено от него лице. В представения образец се попълват всички изискуеми данни, а там където е неприложимо се отбелязва „неприложимо“.*

*В ценовото предложение всеки участник посочва общата цена за изпълнение на поръчката без ДДС и с ДДС.*

***ВАЖНО !!!!!!***

***Участниците задължително изработват предложенията си при съобразяване с максималната стойност на определения от възложителя бюджет, по дейности и като цяло.***

***Ценовото предложение задължително включва пълния обем дейности по техническата спецификация. При установяване на оферта, надхвърляща обявената прогнозна обща стойност по дейност/и или като цяло, офертата на участника ще бъде отстранена от участие в процедурата.***

*Попълва се и се представя от представляващия участника или от изрично упълномощено от него лице. В представения образец се попълват всички изискуеми данни, а там където е неприложимо се отбелязва „неприложимо“*

В случаите, когато документите не съответстват на образците към документацията, то помощният орган на Възложителя ще приложи разпоредбата на чл. 54, ал. 8 и следващите от ППЗОП.

 **Образец № 1**

**ОПИС НА ПРЕДСТАВЕНИТЕ ДОКУМЕНТИ**

**за участие в обществена поръчка с предмет**

**„……………………………………………………….. “**

| **№** | **Наименование на документа** |  |
| --- | --- | --- |
|  |  |  |
|  |  |  |
|  |  |  |
|  |  |  |

 [дата]

**ПОДПИС ПЕЧАТ**

[име и фамилия]

[качество на представляващия участника]

**Образец № 2**

**Стандартен образец за единния европейски документ за обществени поръчки (електронен ЕЕДОП)**

**Приложени са отделни файлове, съобразно чл. 67, ал. 4 от ЗОП.**

**Образец № 3**

**ДО**

**ОБЩИНА СЪЕДИНЕНИЕ**

**предложение за изпълнение на поръчката в съответствие с техническите спецификации и изискванията на участника**

от .......................................................................................................................................................

*(наименование на участника*)

и подписано................................................................................................................................

.......................................................................................................................................................

*(трите имена)*

в качеството му на .....................................................................................................................

*(на длъжност)*

с ЕИК/БУЛСТАТ ............................................................................................................

**УВАЖАЕМИ ДАМИ И ГОСПОДА,**

След като се запознах(ме) с изискванията в документацията и условията за участие в процедурата за възлагане на обществена поръчка с предмет „……………………………“*(посочва се наименованието на поръчката)*

Заявявам/е, че:

1. Желаем да участваме в обществена поръчка с предмет: „………………………………….“. *(посочва се наименованието на поръчката)*

2. При подготовката на настоящото предложение сме спазили всички изисквания на Възложителя за нейното изготвяне.

3. Декларираме, че при изготвяне на офертата са спазени задълженията свързани с данъци и осигуровки, закрила на заетостта и условията на труд.

4. Декларираме, че сме запознати с проекта на договора за възлагане на обществената поръчка, приемамe го без възражения и ако участникът, когото представлявамe, бъде определен за изпълнител, ще сключим договора изцяло в съответствие с проекта, приложен към документацията за обществената поръчка, в законоустановения срок.

5.В случай, че бъдем определени за изпълнител на поръчката гарантираме, че сме в състояние да изпълним поръчката в следните срокове от датата на възлагане:

- за изготвяне на комплексен доклад за оценка на съответствието на инвестиционния проект, съгласно чл. 142, ал. 6, ал. 10 и ал. 11 от ЗУТ за издаване на разрешение за строеж за обекта – ……………(………….словом…………..) календарни дни от датата на получаване на писменото уведомление от страна на Възложителя и предаването на инвестиционния проект, удостоверено с подписан приемо-предавателен протокол;

- упражняване на строителен надзор по време на строителството на обекта (чл.168, ал.2 от ЗУТ) в обем и обхват съгласно изискванията на ЗУТ, съответните подзаконови нормативни актове, техническата спецификация и договора - от момента на откриване на строителната площадка на обекта до приключване на задълженията по упражняване на строителен надзор;

- Срокът за изготвяне на технически паспорт на обекта съгласно чл.176б от ЗУТ и в обхвата, посочен в чл.4 от НАРЕДБА № 5 от 28.12.2006 г. за техническите паспорти на строежите, издадена от министъра на регионалното развитие и благоустройството, обн., ДВ, бр. 7 от 23.01.2007 г. е …………………… календарни дни, считано от датата на съставяне и подписване на Констативен акт за установяване годността за приемане на строежа (Акт обр. 15) ;

- Срокът за изготвяне на окончателен доклад по чл. 168, ал. 6 от ЗУТ е ……………. календарни дни, считано от датата на подписването от всички участници в строителството на Констативен акт за установяване годността за приемане на строежа (Акт обр. 15) и представяне на необходимите становища от специализираните контролни органи (когато е приложимо).

6. Декларираме, че това предложение е със срок на валидност 6(шест) месеца, считано от крайния срок за получаване на оферти, посочен в обявлението за процедурата.

7.Към настоящото представяме предложение за изпълнение на поръчката (Техническо предложение) **в съответствие с техническата спецификация и изискванията на възложителя**:

1. Работна програма за организация и изпълнение на договора, придружена от график.

Дата : \_\_\_\_\_\_\_\_\_\_\_  г.                             Подпис и печат :.............................

(длъжност и име)

***Образец № 4***

**ДО**

 **ОБЩИНА СЪЕДИНЕНИЕ**

**Ценово предложениЕ**

**за участие в обществена поръчка с предмет:**

**„……………………………………………………“**

от .......................................................................................................................................................

*(наименование на участника*)

и подписано................................................................................................................................

.......................................................................................................................................................

*(трите имена)*

в качеството му на .....................................................................................................................

*(на длъжност)*

с ЕИК/БУЛСТАТ ............................................................................................................

**УВАЖАЕМИ ДАМИ И ГОСПОДА,**

Желая(ем) да участвам(е) в обществена поръчка с предмет: **„……………………………………………………….“** *(посочва се наименованието на поръчката)*

**ОБЩА ЦЕНА:** ………………….................................................. */ цифром в лева без ДДС /*

**Словом без ДДС:** ....................................................................................................................,

*…………………………………………………………………………………./ цифром в лева с ДДС /*

**Словом с ДДС:** ....................................................................................................................,

разпределена, както следва:

|  |
| --- |
| **ИЗГОТВЯНЕ НА КОМПЛЕКСЕН ДОКЛАД ЗА ОЦЕНКА НА СЪОТВЕТСВИЕТО НА РАБОТЕН ИНВЕСТИЦИОНЕН ПРОЕКТ И ОСЪЩЕСТВЯВАНЕ НА НЕЗАВИСИМ СТРОИТЕЛЕН НАДЗОР** |
| Осъществяване на независим строителен надзор | ……………… лева. |
| Изготвяне на комплексен доклад за оценка на съответствието на работен проект | …………………лева . |
| **ОБЩА ЦЕНА /без ДДС/:** | **……………………….** |

Посочените цени включват всички разходи за точното и качествено изпълнение на услугата дейности в съответствие с нормите и нормативите действащи в Република България. Цените са посочени в български лева.

3. Предложените цени са определени при пълно съответствие с условията от документацията и техническата спецификация по процедурата.

4. Задължаваме се, ако нашата оферта бъде приета и сме определени за изпълнители, да изпълним услугата, съгласно сроковете и условията, залегнали в договора. Декларираме, че сме съгласни заплащането да става съгласно клаузите залегнали в (проекто) договора, като всички наши действия подлежат на проверка и съгласуване от страна на Възложителя, вкл. външни за страната органи.

**7.** При условие, че бъдем избрани за Изпълнител на обществената поръчка, не по-късно от датата на сключване на договора ние се задължаваме да представим:

**Гаранция за изпълнение по договора в размер на 1 % от предложената обща цена.**

**До подготвяне на официалния договор, тази оферта, заедно с потвърждението от Ваша страна за възлагане на договора ще формират обвързващо споразумение между двете страни.**

***ВАЖНО !!!!!!***

***Участниците задължително изработват предложенията си при съобразяване с максималната стойност на осигурения от възложителя бюджет.***

 ***При установяване на оферта надхвърляща обявената прогнозна обща стойност, офертата на участника ще бъде отстранена от участие в процедурата.***

**Запознати сме, че ако участник включи елементи от ценовото си предложение извън съответния плик, ще бъде отстранен от участие в процедурата.**

**Известна ми е отговорността по чл. 313 от Наказателния кодекс за посочване на неверни данни.**

**Дата:** .............................. **ПОДПИС И ПЕЧАТ:** ..............................